# Setmana de Música Antiga d'Estella/Lizarra

La Setmana de Música Antiga d'Estella/Lizarra, en castellà Semana de Música Antigua de Estella/Lizarra (SMADE) és un esdeveniment anual organitzat conjuntament per la Direcció General de Cultura del Govern de Navarra i la Fundación Baluarte, que ofereix, cada any, una mostra de la millor música antiga europea medieval, renaixentista i barroca, produïda en l'àmbit local, nacional i internacional. La SMADE, que s'inscriu dins del circuit de festivals FestClásica de l'Associació Espanyola de Festivals de Música Clássica, va entrar en funcionament el 1967.
Les jornades van començar l'any 1967 quan Fernando Remacha, el que va ser el seu ideòleg i organitzador, va convidar al grup alemany "Studio der Früher Musik" de Múnich per actuar a Estella-Lizarra en uns concerts que van transcórrer paral·lels a la Setmana d'Estudis Medievals, que se celebrava a aquella localitat des del 1963 per iniciativa de l'Associació d'Amics del Camino de Santiago d'Estella, que a partir del 1966 tingué el recolzament de la Institució Príncep de Viana, depenent de la Diputació Foral de Navarra. Així va començar la marxa d'aquest festival pioner a l'Estat espanyol que s'ha celebrat de forma ininterrompuda fins a l'actualitat, amb un parèntesi entre 1982 i 1987.
Entre els anys 2017 al 2019 el responsable de la direcció artística fou Iñigo Alberdi Amasorrain. El 2020 el va substituir en el càrrec de director artístic de la SMADE la cantant i soprano navarressa Raquel Andueza. El 2019, coincidint amb la celebració del 50è aniversari, es va editar un llibre que analitza la seva història.

## Referències

* ↑ «La Semana de Música Antigua de Estella celebra su 50 edición Habrá un libro conmemorativo y un programa de reencuentros con solistas y grupos que han actuado en el festival». Diario de Navarra, 25-06-2019 [Consulta: 7 setembre 2019].
* ↑ «Estella rememora el sonido de la Edad Media con la 50ª edición de su Semana de Música Antigua. El festival lo organiza conjuntamente la Dirección General de Cultura y Fundación Baluarte, para ofrecer una cita anual con la mejor música europea medieval». Navarra.com, 31-08-2019 [Consulta: 7 setembre 2019].
* ↑ «La SMADE edita un libro para conmemorar su 50º aniversario. Aborda medio siglo de música e incluye cinco artículos que aportan su visión particular del festival». Noticias de Navarra, 03-09-2019 [Consulta: 8 setembre 2019].
* ↑ Gembero-Ustárroz, María. «Los comienzos de las Semanas de Música Antigua de Estella (1967-1971): 3. Las Semanas de Música Antigua iniciadas en 1967: una apuesta singular de Fernando Remacha en el contexto de los festivales de la época». A: Stella Splendens: 50 aniversario de la Semana de Música Antigua de Estella. Pamplona: Gobierno de Navarra. Dirección General de Cultura. Institución Príncipe de Viana, 2019, p. 119-127. ISBN 978-84-235-3538-5.
* 1 2 «Iñigo Alberdi, nuevo director artístico de la Semana de Música Antigua de Estella». Europa Press, 20-03-2017 [Consulta: 8 setembre 2019].
* ↑ «Raquel Andueza, nueva directora artística de la Semana de Música Antigua de Estella». Scherzo, 29-04-2020 [Consulta: 6 juliol 2021].

## Bibliografia

* Stella Splendens. 50 aniversario de la Semana de Música Antigua de Estella. Pamplona: Gobierno de Navarra. Dirección General de Cultura. Institución Príncipe de Viana, 2019. ISBN 978-84-235-3538-5.
* Martín Duque, Ángel J. «Las "Semanas de Estella" y el medievalismo hispánico: un ensayo de "egohistoria"». Príncipe de Viana, 63, Núm. 227, 2002, pàg. 1027-1044. ISSN: 0032-8472.

## Enllaços externs

* Setmana de Música Antiga d'Estella